als_Latn dik_Latn sna_Latn
Edukim muzikor 6
"Edukimi muzikor - 6” është një tekst që plotëson më tej njohuritë muzikore në dy këndvështrime: muzikë e shkruar dhe muzikë e kënduar.
Ky tekst u jep një mundësi më shumë për të kuptuar rëndësinë dhe domethënien e artit muzikor të kultivuar dhe atij tradicional në formimin tuaj për këtë nivel të shkollës 9-vjeçare. Përmes këtij libri, nxënësit do të shprehin natyrshëm edhe emocionet që u shkakton muzika e bukur dhe artistët e saj. Gërshetimi i formimit artistik muzikor me kulturën e përgjithshme është çelësi që i bën nxënësit me njohuri të kompletuara dhe bashkëkohore.
"Edukimi muzikor 6" është një hap tjetër shumë i rëndësishëm në ndryshimin e perceptimit të nxënësve për muzikën si tingull dhe muzikën si kulturë.
Edukim muzikor 5
Teksti i edukimit muzikor është mbështetur në pesë linja kryesore: këndimi, bazat e arsimimit muzikor, luajtja në instrument, dëgjim muzikor dhe shprehje e krijim muzikor. Teksti synon të aftësojë nxënësit për të përjetuar dhe për t’u shprehur nëpërmjet muzikës, duke shprehur nëpërmjet saj botën e tyre emocionale. Nëpërmjet temave mësimore synohet të zhvillohen më tej aftësitë dhe shprehitë për të kënduar, për të dëgjuar, për të luajtur, për të krijuar, si dhe për t’u shprehur duke vlerësuar muzikën.
Njohuritë muzikore në këtë tekst merren dhe rimerren dhe gjejnë zbatim në praktikën muzikore. Ato realizohen duke u ndërthurur nëpërmjet veprimtarive praktiko - artistike në klasë apo në shkollë, ose auditorë të ndryshme.
Agoj
Ky është një album pianistik i mbështetur mbi këngë popullore nga të gjitha trevat e vendit, i cili shkruhet për fëmijët e shkollave 9-vjeçare. Muzika popullore tradicionale kjo trashëgimi e rrallë shpirtërore, të edukon veshin muzikor me ndjenjën e bukurisë melodike, pasuritë ritmike si dhe me muzikalitetin e gjuhës së kënduar. Albumi është si një udhëtim tingullor nëpër vendin tonë, duke filluar nga Përmeti, Dropulli, Kolonja, Korça, Vlora, Berati, Elbasani dhe Shkodra për të përfunduar në Kosovë
Trashëgimia jonë kulturore 10
Teksti shkollor “Trashëgimia jonë kulturore 10” është një panoramë e gjerë e hyrjes në konceptet bazë të trashëgimisë. Problematika e këtij libri shtrihet që nga parimet bazë të klasifikimit të llojeve të trashëgimisë e deri tek trashëgimia si e tillë. Gjithashtu, teksti njeh të gjithë nxënësit me trashëgiminë tonë kombëtare, si dhe me institucionet e trashëgimisë botërore. Një vend të rëndësishëm zë trajtimi i parimeve dhe bazës ligjore që mbron dhe e konsideron një vepër pjesë të trashëgimisë kombëtare e botërore. Teksti prezanton një material të ngritur mbi baza shkencore dhe kulturore shumë të thella e të gjera. Libri orienton nxënësin drejt vlerësimit të konceptit të trashëgimisë, e pajis atë me njohuritë akademike jo vetëm në sferën e dijes, por zgjeron hapësirat kulturore të tij. Nga pikëpamja pedagogjike, ky tekst shkollor nuk është i prirur vetëm drejt punës në klasë, por orienton zbatimin e dijes teorike drejt mjediseve ku trashëgimia kulturore është e prekshme realisht.
Histori e arteve 11
Teksti shkollor për lëndën Historia e arteve 11, është hartuar bazuar mbi programin mësimor të miratuar nga Ministria e Arsimit dhe e Shkencës.
Ky tekst synon të plotësojë formimin kulturor të nxënësve, me anë të njohjes së arteve, përmes veprave të ndryshme, ku do të shpjegojnë zhvillimin historik dhe kulturor në periudha të ndryshme, duke u ndalur në veprat dhe autorët që bënë epokë.
Programi i historisë së arteve është strukturuar në 4 linja që vijë njëra pas tjetrës, ku sasia e orëve mësimore për secilën linjë është rekomanduese
Trashëgimia kulturore evropiane 11
Teksti shkollor për lëndën “Trashëgimi kulturore evropiane 11” është hartuar bazuar mbi programin mësimor të miratuar nga Ministria e Arsimit dhe e Shkencës.
Ky tekst synon të zhvillojë tek nxënësit njohjen dhe aftësimin me: konceptet bazë të trashëgimisë natyrore dhe kulturore; njohuri mbi Evropën: kushtet natyrore që mundësuan pasurinë e madhe të trashëgimisë natyrore të saj; popullimin e hershëm dhe veprimtarinë intensive jetësore dhe ekonomike të popullsisë në Evropë në tërësi dhe rajonit të Evropës juglindore dhe mesdhetare në veçanti, rolin e tyre në trashëgiminë shumë të pasur kulturore të këtij kontinenti; sitet evropiane më interesante të listës së trashëgimisë evropiane; vlerat dhe kategoritë e kësaj trashëgimie; rrugët e mbrojtjes të kësaj trashëgimie: mbështetjen ligjore dhe institucionale ndërkombëtare (Konventa ndërkombëtare për mbrojtjen dhe promovimin e diversitetit kulturor të Parisit, 20 tetor 2005) dhe kombëtare; me identifikimin e vlerave të kategorive të ndryshme të trashëgimisë natyrore dhe kulturore; mënyrat dhe rrugët e shfrytëzimit të tyre për qëllime studimore, formuese qytetare e edukuese dhe turistike të trashëgimisë natyrore e kulturore.
Edukimi muzikor 7
Në tërësinë e tij, ky tekst mundëson plotësisht formimin e nxënësve në pikëpamje kulturore si dhe forcon ndjenjën e identitetit kombëtar dhe evropian, përmes njohjes dhe pranimit si natyrshmëri të diversitetit artistik që kultivon ndër të tjera edhe lënda e "Edukimit Muzikor-7" tek ta.
Për të realizuar objektivat e përgjithshme autorët kanë krijuar tekstin në pesë kapituj mbi këndimin, bazat e arsimimit muzikor, luajtja në instrument, dëgjim muzikor, shprehje dhe krijim muzikor. Nëpërmjet tyre nxënësit do të mësojnë:
§ Të këndojnë kanone dhe këngë për fëmijë, të huaja, popullore, me një tematikë të larmishme, me vesh dhe me nota;
§ Të zhvillojnë shprehitë e të kënduarit;
§ Të zbatojnë konceptet dhe terminologjinë muzikore;
§ Të shoqërojnë këndimin me instrumente ritmike, melodike dhe ORF;
§ Të dëgjojnë pjesë muzikore, vokale dhe instrumentale, duke njohur forma të ndryshme muzikore;
§ Të përjetojnë muzikën dhe të zhvillojnë aftësitë krijuese, në lidhje edhe me artet e tjera.
Një vend i rëndësishëm i kushtohet edukimit të shprehive të të kënduarit individualisht apo në grup, ku ndërthuren tri elemente: melodia, teksti dhe interpretimi.
Një risi e këtij teksti është edhe fakti që ka integrim ndërlëndor të dukshëm dhe mjaft njohuri ndihmëse mbi muzikantë të famshëm të cilat plotësojnë spektrin e njohurive muzikore në tërësi.
Edukimi muzikor 8
Edukimi muzikor 8 është hartuar nga Akademik Vasil S Tole dhe Kristi Popa. Kjo lëndë përforcon dhe rrit në një shkallë më të lartë njohuritë dhe formimin muzikor të nxënësve, njohuritë për muzikën si art për elementet përbërës të saj: melodinë, ritmin, këndimin, veglat muzikore dhe jo vetëm kaq.
Në tekst janë shtjelluar me kujdes njohuritë muzikore për ritmet e përziera 5/8, 7/8, 9/8, historia e muzikës dhe periudhat e zhvillimit të saj, duke përfshirë në to gjinitë kryesore dhe përfaqësues të këtyre periudhave dhe gjinive etj., shkallët me 1 - 2 # dhe 1- 2 b, muzikën popullore dhe e kultivuar shqiptare etj.,
Autorët gjatë gjithë tekstit kanë përcjellë synimin e tyre final se "Edukimi muzikor - 8" ndërthur njohuritë e lëndëve ekzakte me ato artistike në funksion të edukimit muzikor, pasi muzika është formimi përmes
tingullit. Po kështu ata realizojnë bukur edhe objektivin që nxënësit ta mësojnë, këndojnë dhe dëgjojnë muzikën që i shoqëron gjatë gjithë tekstit mësimor.
Edukimi muzikor 9
Teksti "Edukimi muzikor - 9" është i fundit hap për thellimin e edukimit muzikor gjatë ciklit të studimeve të arsimit 9-vjeçar. Me të mbyllet seria e teksteve të "Edukimit muzikor" dhe paralelisht me të, ai hap një horizont të interesave të reja, të mëtejshme, mbi muzikën, krijuesit dhe interpretuesit e saj. Përmes teorisë, informimit dhe praktikës muzikore, "Edukimi Muzikor -9" sjell njohuritë më të fundit për zhvillimin dhe vendin e muzikës në shoqërinë moderne dhe rolin e saj në formimin e identitetit kulturor kombëtar dhe më gjerë.
"Edukimi muzikor - 9" është teksti i cili prezanton zhvillimin dhe veçoritë e përmbajtjes së kulturës muzikore, asaj tradicionale, kombëtare dhe botërore deri në ditët tona. Në të respektohen të gjitha etapat e zhvillimit të muzikës e në mënyrë të veçantë thellohen njohuritë në tiparet e muzikës gjatë shekujve të fundit.
Po kështu një vend të veçantë zë edhe historiku i zhvillimit të muzikës dhe përfaqësuesit kryesorë të saj; muzika klasike dhe romantike e shek IX-XX si dhe gjinitë më të zhvilluara së bashku me përfaqësuesit më në zë të saj.
Një mundësi me vlerë është edhe mësimi i këngëve të muzikës së lehtë dhe popullore shqiptare. Autorët kanë gjetur një mënyrë të thjeshtë dhe mjaft të kuptueshme për ti orientuar nxënësit në praktikë se si të kuptojnë teknikat e incizimit dhe regjistrimit në një studio muzikore.
als_Latn als_Latn als_Latn als_Latn als_Latn als_Latn als_Latn epo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn